**K ú p n a  z m l u v a**

*uzavretá v zmysle § 409 Obchodného zákonníka č. 513/1991 Zb. v platnom znení (ďalej len „zmluva“) medzi týmito zmluvnými stranami:*

1. **Kupujúci:**

Obch. meno: AGRO MERNÍK, s.r.o.

Sídlo: Merník 179, 094 23 Merník

IČO: 36 497 908

DIČ: 2021888946

IČ DPH: SK2021888946

Bank. spojenie: Všeobecná úverová banka, a.s.

IBAN: SK09 0200 0000 0042 5253 5851

Zastúpený: Ing. Ladislav Hreha, konateľ

Email: agromernik@watel.sk

Tel.: +421 908 366 745

(ďalej len „kupujúci“)

a

1. **Predávajúci:**

Obch. meno:

Sídlo:

IČO:

DIČ:

IČ DPH:

Bank. spojenie:

IBAN

Zastúpený:

Email:

Tel.:

 (ďalej len „Predávajúci“)

**Preambula**

1. Táto zmluva sa uzatvára ako výsledok obstarávania realizovaného v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020 podľa platnej aktualizácie a na základe Výzvy na predloženie ponuky pre zákazku s názvom: „Obstaranie poľnohospodárskych strojov“.

**1.**

**Predmet zmluvy**

1. Predávajúci sa zaväzuje, že kupujúcemu na vlastné náklady a zodpovednosť dodá nový, nepoužitý tovar špecifikovaný v Prílohe č.1 tejto zmluvy Cenová ponuka – technická špecifikácia časť 1 Voz na prepravu živých zvierat (ďalej len „predmet zmluvy“) a to v rozsahu a za podmienok určených v tejto zmluve a prevedie na kupujúceho vlastnícke právo k tovaru. Kupujúci sa zaväzuje prevziať a zaplatiť za predmet zmluvy predávajúcemu dohodnutú cenu uvedenú v článku 2 tejto zmluvy ako aj v Prílohe č.1 tejto zmluvy.

**2.**

**Kúpna cena**

1. Kúpna cena za predmet zmluvy uvedený čl. 1 je stanovená podľa zákona č. 18/1996 Z.z. o cenách v znení neskorších predpisov ako cena konečná a nemenná.
2. V kúpnej cene sú zahrnuté všetky náklady predávajúceho súvisiace s dodaním predmetu zmluvy, vrátane nákladov na dopravu na miesto dodania, vyloženie predmetu zákazky, balenie, správne a iné poplatky, clo. Uvedená cena predmetu zmluvy bude zahŕňať všetky náklady spojené s plnením zákazky vrátane montáže, spustenia do prevádzky, odskúšania, zaškolenia obsluhy.
3. Kúpna cena:

|  |  |  |  |  |  |  |
| --- | --- | --- | --- | --- | --- | --- |
| P.č. | Predmet zmluvy | Množstvo | Cena za 1 ksv EUR bez DPH | Cena celkomv EUR bez DPH | DPH20% | Cena celkomv EUR s DPH |
| 1. | Voz na prepravu živých zvierat  | 1 |  |  |  |  |
|  | **SPOLU** | - | - |  |  |  |

Cena celkom bez DPH: ...................................................................................................................EUR

Slovom: ...........................................................................................................................................EUR

DPH 20%: .......................................................................................................................................EUR

Slovom: ...........................................................................................................................................EUR

**Cena celkom s DPH: .....................................................................................................................EUR**

**Slovom: .........................................................................................................................................EUR**

**3.**

**Platobné podmienky a fakturácia**

1. Kupujúci uhradí predávajúcemu kúpnu cenu po riadnom dodaní predmetu zmluvy zo strany predávajúceho v zmysle tejto zmluvy bez poskytnutia preddavku. Kúpna cena bude kupujúcim uhradená na základe doručenej faktúry vystavenej predávajúcim.
2. Kúpna cena bude kupujúcim uhradená bezhotovostným prevodom finančných prostriedkov na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho.
3. Faktúra musí obsahovať všetky predpísané náležitosti v zmysle platnej legislatívy, najmä podľa zákona č. 431/2002 Z. z. o účtovníctve, zákona č. 222/2004 Z. z. o DPH v platnom znení. Súčasťou faktúry musí byť preberací protokol/dodací list.
4. Pokiaľ faktúra neobsahuje všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto zmluve, je kupujúci oprávnený faktúru predávajúcemu v lehote do 7 dní odo dňa doručenia vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.
5. Lehota splatnosti faktúr je dojednaná vzájomnou dohodou zmluvných strán do 60 dní od dátumu doručenia faktúry do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak.

**4.**

**Miesto a termín plnenia predmetu zmluvy**

1. Miesto dodania predmetu zmluvy: AGRO MERNÍK, s.r.o., Merník 179, 094 23 Merník.
2. Termín dodania predmetu zmluvy je najneskôr do 60 dní odo dňa vystavenia záväznej objednávky kupujúcim.
3. Predávajúci je povinný oznámiť kupujúcemu termín dodania predmetu zmluvy, najmenej 3 pracovné dni vopred.
4. Predmet zmluvy kupujúci prevezme v mieste dodania na základe dodacieho listu/preberacieho protokolu podpísaného zodpovednou osobou kupujúceho. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet Zmluvy vzťahujú.
5. V prípade, že sa počas plnenia predmetu zmluvy vyskytnú okolnosti nezavinené predávajúcim alebo kupujúcim (vyššia moc - živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán), pre ktoré bude ohrozený termín plnenia, bude tento posunutý o dohodnutý interval.

**5.**

**Záruka**

1. Predávajúci zodpovedá za akosť predmetu zmluvy podľa čl. 1 tejto Zmluvy a podľa Prílohy č. 1 zmluvy a ručí za to, že predmet Zmluvy má v čase prevzatia zmluvne dohodnuté vlastnosti, že nemá vady, ktoré by znižovali jeho hodnotu alebo schopnosť jeho používania.
2. Predávajúci poskytuje na predmet zmluvy záruku 24 mesiacov. Záruka začína plynúť odo dňa zaškolenia kupujúceho.
3. Pre uplatnenie vád tovaru platia ustanovenia § 436 - § 441 Obchodného zákonníka.
4. Za vady, ktoré vznikli, resp. vyšli najavo v záručnej dobe, nezodpovedá predávajúci vtedy, ak boli spôsobené používaním predmetu zmluvy v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci alebo nesprávnou manipuláciou s predmetom zmluvy zo strany kupujúceho. Záruka neplatí ak kupujúci nevykoná pravidelné servisné prehliadky.
5. Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady.
6. Predávajúci sa zaväzuje nastúpiť na servisný úkon do 2 dní od nahlásenia poruchy. Zároveň sa predávajúci zaväzuje odstrániť záručné vady predmetu zmluvy v lehote najneskôr do 3 kalendárnych dní od uplatnenia reklamácie kupujúcim. V prípade porúch brániacich prevádzke zariadení je nástup na servisný úkon do 24 hodín od nahlásenia poruchy.

**6.**

**Zmluvné pokuty a úroky z omeškania**

1. V prípade omeškania kupujúceho so zaplatením dohodnutej kúpnej ceny za predmet zmluvy, uhradí kupujúci predávajúcemu úroky z omeškania z dlžnej sumy vo výške podľa zákona.
2. Ak sa predávajúci dostane do omeškania s dodaním predmetu zmluvy, je kupujúci oprávnený požadovať zaplatenie zmluvnej pokuty vo výške 10 % z celkovej kúpnej ceny predmetu zmluvy bez DPH.

# 7.

**Nadobudnutie vlastníckeho práva k predmetu zmluvy**

* + 1. Vlastnícke právo na predmet zmluvy dodaný podľa podmienok špecifikovaných v zmluve prechádza na kupujúceho po uhradení úplnej kúpnej ceny špecifikovanej v článku 2 tejto zmluvy.
		2. Nebezpečenstvo škody na tovare prechádza na kupujúceho okamihom prevzatia riadne dodaného tovaru kupujúcim v mieste dodania.

**8.**

**Zaškolenie**

1. Predávajúci je povinný zabezpečiť na mieste plnenia predmetu zmluvy pri dodaní a odovzdaní predmetu zmluvy kupujúcemu na vlastné náklady zaškolenie kupujúceho alebo osoby ním poverené na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení predmetu zmluvy, bezpečnej prevádzke a správnej starostlivosti o predmet zmluvy.

# 9.

#### **Odstúpenie od zmluvy**

1. Pri omeškaní predávajúceho s plnením dodávky predmetu zmluvy o viac ako 30 dní po v zmluve dojednanej dobe a po nezjednaní nápravy predávajúcim ani v dodatočnej lehote v trvaní 30 dní má kupujúci právo odstúpiť od zmluvy bez úhrady vzniknutých nákladov predávajúcemu.
2. Predávajúci môže od tejto zmluvy odstúpiť ak sa kupujúci omešká s platením peňažných záväzkov viac ako o 30 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Kupujúci je oprávnený od tejto zmluvy odstúpiť, ak predávajúci mal povinnosť zapisovať sa do registra partnerov verejného sektora a nebol v čase uzavretia tejto Zmluvy zapísaný v registri partnerov verejného sektora, alebo bol vymazaný z registra partnerov verejného sektora.
4. Ak sa po uzavretí Zmluvy stala konečným užívateľom výhod Predávajúceho, jeho subdodávateľa osoba podľa § 11 ods. 1 písm. c), Kupujúci môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
5. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady súvisiace s odstúpením od kúpnej zmluvy znáša zmluvná strana, ktorá zavinila zánik zmluvy.
6. Odstúpenie od zmluvy musí byť druhej zmluvnej strane oznámené písomne.
7. Kupujúci si vyhradzuje bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu tejto zmluvy a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

# 10.

#### **Subdodávatelia**

1. Predávajúci je oprávnený plnením vybraných častí tejto zmluvy poveriť svojich subdodávateľov. Zoznam subdodávateľov tvorí Prílohu č. 2 – Zoznam subdodávateľov tejto zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), musí byť subdodávateľ zapísaný v registri partnerov verejného sektora. Dodávateľ je povinný oznámiť akúkoľvek zmenu údajov o subdodávateľovi.
2. V prípade, ak má počas plnenia Zmluvy Predávajúci záujem zmeniť alebo doplniť svojich subdodávateľov, je povinný rešpektovať nasledovné pravidlá:
	* 1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
		2. subdodávateľ, ktorého sa týka návrh na zmenu, musí byť schopný realizovať príslušnú časť plnenia v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
		3. predávajúci oznámi Kupujúcemu návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
3. Návrh na zmenu subdodávateľa spolu s dokladmi podľa bodu 2 c) tohto článku zmluvy a aktualizovaným znením Prílohy č. 2 Zoznam subdodávateľov musí Predávajúci predložiť Kupujúcemu pred začatím plánovanej subdodávky. Kupujúci má právo zmenu odmietnuť, ak nie sú splnené podmienky uvedené v bode 2 vyššie. Zmluvné strany sa dohodli, že zmena alebo doplnenie subdodávateľov je možné len písomnou dohodou zmluvných strán v súlade s bodom 2 článku 12. zmluvy.
4. V prípade, ak Predávajúci využije na plnenie ktorejkoľvek povinnosti podľa tejto zmluvy subdodávateľa, predávajúci za konanie subdodávateľa voči Kupujúcemu zodpovedá, ako keby plnenie vykonával sám.
5. V prípade porušenia niektorej z povinností Predávajúceho podľa bodov 1 až 3 tohto článku zmluvy (napr. neodovzdanie zoznamu subdodávateľov, neoznámenie prípadnej zmeny subdodávateľa, nenahradenie subdodávateľa v prípade výmazu subdodávateľa z registra partnerov verejného sektora počas trvania tejto zmluvy) je kupujúci oprávnený požadovať od predávajúceho zmluvnú pokutu vo výške 300,00 EUR (slovom: tristo euro) za každé jednotlivé porušenie týchto povinností, a to aj opakovane.

**11.**

**Ďalšie dojednania**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy predávajúceho so subdodávateľmi.
2. Predávajúci bude pri plnení predmetu zmluvy postupovať s odbornou starostlivosťou. Predávajúci sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.

**12.**

**Záverečné ustanovenia**

1. Pokiaľ v tejto zmluve nie je dohodnuté inak, právne otázky a vzťahy sa riadia príslušnými ustanoveniami Obchodného zákonníka SR.
2. Táto zmluva sa môže meniť a dopĺňať len formou písomných dodatkov k tejto zmluve podpísaných oprávnenými zástupcami oboch zmluvných strán a budú neoddeliteľnou súčasťou tejto zmluvy.
3. Pre účely tejto zmluvy sa za Poskytovateľa príspevku považuje Pôdohospodárska platobná agentúra.
4. Táto zmluva nemôže byť uzavretá s predávajúcim, ktorý má povinnosť zapisovať sa do registra partnerov verejného sektora (ďalej len „RPVS“) a nie je zapísaný v RPVS alebo ktorého subdodávatelia, ktorí majú povinnosť zapisovať sa do RPVS a nie sú zapísaní v RPVS. Táto zmluva nemôže byť uzavretá s predávajúcim, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je niektorý z verejných funkcionárov podľa § 11 ods. 1 písm. c) Zákona č.343/2015 Z.z. o verejnom obstarávaní v aktuálnom znení (týka sa aj konečných užívateľov výhod subdodávateľa tohto predávajúceho, ktorý má povinnosť zápisu do RPVS).
5. Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy.
6. Zmluvné strany potvrdzujú, že zmluva vrátane jej povinných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu a na znak súhlasu zmluvu vlastnoručne podpísali.
7. Táto zmluva je vyhotovená v 4 exemplároch, z ktorých každá zmluvná strana obdrží 2 vyhotovenia podpísanej zmluvy.
8. Táto zmluva nadobúda platnosť dňom jej podpisu oboma zmluvnými stranami a účinnosť po splnení odkladacej podmienky – zmluva nadobudne účinnosť až po ukončení kontroly obstarávania, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania (po doručení správy z kontroly kupujúcemu/prijímateľovi), alebo v rámci ktorej kupujúci/prijímateľ súhlasil s výškou finančnej opravy uvedenej v návrhu správy/správe z kontroly obstarávania (momentom súhlasu) a splnil podmienky na uplatnenie finančnej opravy podľa katalógu sankcií, ktorý upravuje postup pri určení finančných opráv za VO a obstarávanie.

V Merníku, dňa ........................... V ...................., dňa ...........................

Za kupujúceho: Za predávajúceho:

---------------------------------------- -----------------------------------------------

Ing. Ladislav Hreha

konateľ

Prílohy:

Príloha č. 1: Cenová ponuka – technická špecifikácia časť 1

Príloha č. 2: Zoznam subdodávateľov